pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๖
วันพุธที่ 21 มิถุนายน 2566
21/06/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๖
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๖
ในวันพุธที่ ๒๑ มิถุนายน ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๖ โดยมี พล.ต.ท.พิจาร จิตติรัตน์ ที่ปรึกษารองนายกรัฐมนตรี (นายวิษณุ เครืองาม) นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยผู้บริหารระดับสูง และเจ้าหน้าที่ที่เกี่ยวข้อง เข้าร่วมการประชุมฯ ณ ห้องประชุม ๑๐-๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Cisco Webex Meeting)
ในการนี้ ที่ประชุมได้รับทราบรายงานผลการดําเนินงานตามแผนปฏิบัติการเร่งรัดของหน่วยงานในสังกัดกระทรวงยุติธรรม (Quick Win) เรื่อง การสืบสวนขยายผลเครือข่ายการค้ายาเสพติดรายสําคัญ โดยสํานักงาน ป.ป.ส. พร้อมทั้งรับทราบการรายงานผลการปฏิบัติราชการทั่วไปของหน่วยงานในสังกัดกระทรวงยุติธรรม ประกอบด้วย ๑) การประชุมคณะทํางานการจัดทําสนธิสัญญาอาเซียนว่าด้วยการส่งผู้ร้ายข้ามแดน (ASLOM Working Group on AET) ครั้งที่ ๕ โดยสํานักงานปลัดกระทรวงยุติธรรม ๒) การปรับปรุงมติคณะรัฐมนตรี เมื่อวันที่ ๔ มกราคม ๒๕๖๐ เรื่อง แนวทางการเตรียมบุคลากรเข้าสู่กระบวนการยุติธรรม : การพัฒนาหลักสูตรการเรียนการสอนระดับอุดมศึกษา และการฝึกอบรมให้ความรู้ด้านกฎหมายและกระบวนการยุติธรรมแก่เด็กและเยาวชน (นิติทัศนะ) โดยสํานักงานกิจการยุติธรรม ๓) การหารือร่วมกับสํานักงานปราบปรามการลักลอบและสอบสวนของกรมศุลกากรเวียดนาม การประชุมหารือระดับนโยบายความร่วมมือระหว่างประเทศด้านยาเสพติด ประเทศนิวซีแลนด์ และการประชุมเชิงปฏิบัติการด้านการควบคุมยาเสพติด ณ สาธารณรัฐสังคมนิยมเวียดนาม โดยสํานักงาน ป.ป.ส. และ ๔) สรุปผลการประชุมคุมประพฤติเอเชียและแปซิฟิก ครั้งที่ ๑ (The 1st Asia–Pacific Probation Conference) ณ กรุงโซล สาธารณรัฐเกาหลี โดยกรมคุมประพฤติ
รัฐบาลไทย-ข่าวทำเนียบรัฐบาล-​รองโฆษกรัฐบาล นางสาวรัชดาฯ เผย 5 เดือนแรกของปี 2566 ภาคเอกชนต่างชาติเข้ามาลงทุนในไทยกว่า 200 ราย สร้างมูลค่าเงินลงทุนถึง 45,392 ล้านบาท
วันพุธที่ 21 มิถุนายน 2566
21/06/2566
​รองโฆษกรัฐบาล นางสาวรัชดาฯ เผย 5 เดือนแรกของปี 2566 ภาคเอกชนต่างชาติเข้ามาลงทุนในไทยกว่า 200 ราย สร้างมูลค่าเงินลงทุนถึง 45,392 ล้านบาท
​รองโฆษกรัฐบาล นางสาวรัชดาฯ เผย 5 เดือนแรกของปี 2566 ภาคเอกชนต่างชาติเข้ามาลงทุนในไทยกว่า 200 ราย สร้างมูลค่าเงินลงทุนถึง 45,392 ล้านบาท สะท้อนความเชื่อมั่นและศักยภาพของอุตสาหกรรมในประเทศ
วันนี้ (21 มิถุนายน 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงผลสําเร็จจากนโยบายและมาตรการส่งเสริมการลงทุนของรัฐบาล จากสถิติการลงทุนประกอบธุรกิจในประเทศไทยของชาวต่างชาติ ช่วง 5 เดือนแรกของปี 2566 มีจํานวน 274 ราย รวมมูลค่าเงินลงทุน 45,392 ล้านบาท โดย 5 อันดับแรกของชาวต่างชาติที่เข้ามาลงทุน ได้แก่ ญี่ปุ่น สหรัฐอเมริกา สิงคโปร์ จีน และฮ่องกง ซึ่งส่วนใหญ่เป็นภาคธุรกิจที่เกี่ยวข้องการพัฒนาโครงสร้างพื้นฐานของประเทศ รวมไปถึงการถ่ายทอดองค์ความรู้ผ่านเทคโนโลยีและนวัตกรรมต่าง ๆ สะท้อนความเชื่อมั่นของนักลงทุนต่างชาติที่ให้ความสนใจ และตอบรับการลงทุนทําธุรกิจในไทยอย่างต่อเนื่อง
นางสาวรัชดาฯ กล่าวว่า กรมพัฒนาธุรกิจการค้า กระทรวงพาณิชย์ ระบุถึงสถิติการลงทุนประกอบธุรกิจในประเทศไทยของชาวต่างชาติ ภายใต้พระราชบัญญัติการประกอบธุรกิจของคนต่างด้าว พ.ศ. 2542 โดยในช่วงเดือนมกราคม - พฤษภาคม 2566 รวมจํานวน 274 ราย (แบ่งเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว จํานวน 87 ราย และการขอหนังสือรับรองการประกอบธุรกิจของคนต่างด้าวจํานวน 187 ราย) รวมเงินลงทุนทั้งสิ้น 45,392 ล้านบาท สามารถสร้างการจ้างงานให้กับคนไทยได้ 2,999 คน
โดยมีชาวต่างชาติที่เข้ามาลงทุนมากที่สุดตามลําดับ ดังนี้ 1. ญี่ปุ่น จํานวน 63 ราย เงินลงทุน 15,873 ล้านบาท 2. สหรัฐอเมริกา จํานวน 48 ราย เงินลงทุน 2,456 ล้านบาท 3. สิงคโปร์ จํานวน 46 ราย เงินลงทุน 6,356 ล้านบาท 4. จีน จํานวน 19 ราย เงินลงทุน 11,479 ล้านบาท 5. ฮ่องกง จํานวน 12 ราย เงินลงทุน 2,991 ล้านบาท และ 6. อื่น ๆ จํานวน 86 ราย เงินลงทุน 6,237 ล้านบาท (ข้อมูล ณ วันที่ 31 พฤษภาคม 2566)
การลงทุนส่วนใหญ่เป็นภาคธุรกิจที่เกี่ยวข้องกับการพัฒนาโครงสร้างพื้นฐานของประเทศ ผ่านนโยบายการส่งเสริมการลงทุนเพื่อเพิ่มความสามารถในการแข่งขันของประเทศ รวมถึงมีการถ่ายทอดเทคโนโลยีที่เป็นองค์ความรู้เฉพาะด้านโดยตรงจากประเทศที่เข้ามาลงทุนให้แก่คนไทย นอกจากนี้ในช่วงระยะเวลาเดียวกัน ยังมีนักลงทุนต่างชาติให้ความสนใจลงทุนในพื้นที่เขตพัฒนาพิเศษภาคตะวันออก (EEC) จํานวน 48 ราย มีมูลค่าการลงทุน 9,442 ล้านบาท คิดเป็นร้อยละ 21 ของเงินลงทุนทั้งหมด โดยญี่ปุ่นเป็นผู้ลงทุนมากที่สุด จํานวน 19 ราย ด้วยเงินลงทุน 3,264 ล้านบาท
“รายงานสถิตการลงทุนประกอบธุรกิจฯ ดังกล่าว ถือเป็นความก้าวหน้าของภาคการลงทุนและอุตสาหกรรมของไทยที่มีพัฒนาการต่อเนื่อง สะท้อนว่าชาวต่างชาติให้ความเชื่อมั่นในความพร้อมของไทยต่อการเป็นฐานการลงทุนในภูมิภาคที่มีศักยภาพ รวมทั้งเป็นผลสําเร็จจากการดําเนินนโยบายสนับสนุนการลงทุนในประเทศของรัฐบาล ซึ่งมีทั้งมาตรการส่งเสริมการลงทุน กระตุ้นเศรษฐกิจ เพื่อเพิ่มขีดความสามารถทางการแข่งขันของไทย รัฐบาลและหน่วยงานที่เกี่ยวข้องพร้อมสานต่อการทํางานร่วมกันเพื่อผลักดันให้ไทยเป็นเป้าหมายของนักลงทุน วางรากฐานทางเศรษฐกิจของประเทศให้เติบโตอย่างยั่งยืน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุมประพฤติ จัดโครงการประกวดการทำอาหาร Street Food สร้างอาชีพ ระดับประเทศ
วันพุธที่ 21 มิถุนายน 2566
21/06/2566
กระทรวงยุติธรรม โดยกรมคุมประพฤติ จัดโครงการประกวดการทําอาหาร Street Food สร้างอาชีพ ระดับประเทศ
กระทรวงยุติธรรม โดยกรมคุมประพฤติ จัดโครงการประกวดการทําอาหาร Street Food สร้างอาชีพ ระดับประเทศ
ในวันอังคารที่ ๒๐ มิถุนายน ๒๕๖๖ เวลา ๑๐.๐๐ น. นางอรัญญา ทองน้ําตะโก รองปลัดกระทรวงยุติธรรม เป็นประธานเปิดโครงการประกวดการทําอาหาร Street Food สร้างอาชีพ ระดับประเทศ ประจําปีงบประมาณ พ.ศ. ๒๕๖๖ จัดโดยกรมคุมประพฤติ โดยมี นายวีระกิตติ์ หาญปริพรรณ์ อธิบดีกรมคุมประพฤติ เป็นผู้กล่าวรายงาน และ นายสหการณ์ เพ็ชรนรินทร์ รองปลัดกระทรวงยุติธรรม เป็นผู้มอบรางวัลให้กับผู้ชนะการประกวด และปิดโครงการฯ ณ สถาบันเพื่อการยุติธรรมแห่งประเทศไทย (องค์การมหาชน)
ภายในงานมีผู้เข้าร่วมประกวดการทําอาหาร จากสํานักงานคุมประพฤติที่ผ่านเข้ารอบในระดับประเทศ ประเภทอาหารคาว จํานวน ๑๐ ทีม อาหารหวาน จํานวน ๑๐ ทีม โดยมี คณะกรรมการตัดสินประเภทอาหารคาว คือ นายวรายุทธ ต่ายเพ็ง หัวหน้าแผนกวิชาอาหารและโภชนาการ วิทยาลัยสารพัดช่างพระนคร นายทองเลี่ยม พุกทอง นายกสมาคมเดอะเชฟ ประเทศไทย นายศุภอรรถ อ่อนละมัย ผู้เชี่ยวชาญในการออกแบบหลักสูตร ครัวตั้งต้นดี สถาบันเพื่อการยุติธรรมแห่งประเทศไทย และ คณะกรรมการตัดสินประเภทอาหารหวาน คือ ผู้ช่วยศาสตราจารย์ฉัตรชนก บุญไชย ประธานหลักสูตรวิทยาศาสตร์บัณฑิต สาขาเทคโนโลยีการประกอบอาหารและการบริการ มหาวิทยาลัยสวนดุสิต นายอํานาจ คํานํา เลขานุการสมาคมเดอะเชฟ ประเทศไทย นางสาวยุพดี สัตตะรุจาวงษ์ ผู้เข้าแข่งขัน Masterchef Thailand Season ๕
โดยผู้เข้าร่วมการแข่งขันที่ได้รับรางวัลชนะเลิศประเภทอาหารคาว ได้แก่ ทรีอินวันผัดไทยหอยทอดนักรบ ๒ ยุค จากสํานักงานคุมประพฤติจังหวัดสิงห์บุรี รางวัลรองชนะเลิศอันดับที่ ๑ ประเภทอาหารคาว ได้แก่ เมี่ยงปลาสามรส จากสํานักงานคุมประพฤติจังหวัดนครราชสีมา สาขาสีคิ้ว รางวัลรองชนะเลิศอันดับที่ ๒ ประเภทอาหารคาว ได้แก่ มัสมั่นไก่ จากสํานักงานคุมประพฤติจังหวัดยะลา และผู้เข้าร่วมการแข่งขันที่ได้รับรางวัลชนะเลิศประเภทอาหารหวาน ได้แก่ อินทนิลมะพร้าวอ่อน จากสํานักงานคุมประพฤติจังหวัดชัยภูมิ รางวัลรองชนะเลิศอันดับที่ ๑ ประเภทอาหารหวาน ได้แก่ บุษราคัม จากสํานักงานคุมประพฤติจังหวัดราชบุรี และ รางวัลรองชนะเลิศอันดับที่ ๒ ประเภทอาหารหวาน ได้แก่ บัวลอยยืนกิน จากสํานักงานคุมประพฤติจังหวัดเลย
รัฐบาลไทย-ข่าวทำเนียบรัฐบาล-เคาะ กม. ลำดับรอง 3 ฉบับ มุ่งลดความเหลื่อมล้ำในสังคม ลบล้างวาทกรรม “คุกมีไว้ขังคนจน”
วันพุธที่ 21 มิถุนายน 2566
เคาะ กม. ลําดับรอง 3 ฉบับ มุ่งลดความเหลื่อมล้ําในสังคม ลบล้างวาทกรรม “คุกมีไว้ขังคนจน”
.....
ที่ประชุม ครม. (20 มิ.ย. 66) เห็นชอบร่างกฎหมายลําดับรอง 3 ฉบับ ที่จะสนับสนุนให้การบังคับใช้บทบัญญัติที่ออกตาม พ.ร.บ. ว่าด้วยการปรับเป็นพินัย พ.ศ. 2565 ที่จะมีผลบังคับใช้ในวันที่ 22 มิ.ย. 66 นี้ เกิดผลได้จริง เพื่อปฏิรูปกฎหมายครั้งสําคัญ โดยกําหนดให้ผู้กระทําความผิดเพียงเล็กน้อยต้องชําระค่าปรับอย่างเดียว ไม่มีการจําคุกหรือกักขังแทนการปรับ และไม่มีการลงบันทึกในประวัติอาชญากรรม มุ่งหวังผลักดันให้ลดความเหลื่อมล้ําทางสังคม ลบล้างวาทกรรม ‘คุกมีไว้ขังคนจน’ และเพิ่มประสิทธิภาพการบังคับใช้กฎหมาย
.
1. ร่างกฎกระทรวงการแสวงหาข้อเท็จจริง การรวบรวมพยานหลักฐาน และการชี้แจง หรือแก้ข้อกล่าวหา : โดยกําหนดหลักเกณฑ์ วิธีการแสวงหาข้อเท็จจริง และรวบรวมพยานหลักฐาน เพื่อให้รู้ว่ามีการกระทําความผิดทางพินัยหรือไม่ และเปิดให้โอกาสผู้ถูกกล่าวหาได้ชี้แจงหรือแก้ไขข้อกล่าวหา พร้อมกําหนดกรอบเวลาการพิจารณาและออกคําสั่งปรับเป็นพินัย
2. ร่างกฎกระทรวงการชําระค่าปรับเป็นพินัยผ่านระบบอิเล็กทรอนิกส์ : กําหนดให้สามารถชําระค่าปรับผ่านระบบอิเล็กทรอนิกส์ได้ เช่น ธนาคาร หน่วยบริการรับชําระเงินตามที่กําหนด เครื่องรับจ่ายเงินอัตโนมัติ (ATM) Mobile Banking , Internet Banking เป็นต้น โดยทุกช่องทางจะไม่เรียกเก็บค่าธรรมเนียมหรือค่าใช้จ่ายเพิ่มเติม
3. ร่างระเบียบสํานักนายกรัฐมนตรีว่าด้วยระเบียบปฏิบัติในการปรับเป็นพินัย : เพื่อวางระเบียบปฏิบัติการปรับเป็นพินัย โดยหน่วยงานของรัฐต้องจัดให้มีช่องทางติดต่อสื่อสารโดยวิธีการทางอิเล็กทรอนิกส์เพื่ออํานวยความสะดวกให้แก่ผู้ถูกกล่าวหา สามารถขยายเวลาการปรับเป็นพินัยได้ ผ่อนชําระได้ และจํานวนค่าปรับเป็นพินัยต้องไม่ต่ํากว่าผลประโยชน์ที่ได้รับ แต่ต้องไม่เกินอัตราขั้นสูงที่กฎหมายกําหนดไว้
.
อ่านรายละเอียดเพิ่มเติม คลิกhttps://www.thaigov.go.th/news/contents/details/69457
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"IMD" จัดอันดับขีดความสามารถแข่งขันไทยปี 66 ดีขึ้น 3 อันดับอยู่ที่ 30 ของโลก
วันพุธที่ 21 มิถุนายน 2566
"IMD" จัดอันดับขีดความสามารถแข่งขันไทยปี 66 ดีขึ้น 3 อันดับอยู่ที่ 30 ของโลก
.....
สมาคมการจัดการธุรกิจแห่งประเทศไทย หรือ TMA เผยผลการจัดอันดับขีดความสามารถในการแข่งขันของประเทศโดย World Competitiveness Center ของ International Institute for Management Development หรือ IMD สวิตเซอร์แลนด์ ประจําปี 2566 โดยปีนี้ไทยปรับอันดับดีขึ้น 3 อันดับจากปีที่แล้ว มาอยู่ที่อันดับ 30 จาก 64 เขตเศรษฐกิจ
.
ผลการจัดอันดับปัจจัยหลักทั้ง 4 กลุ่ม ได้แก่
1.) สมรรถนะทางเศรษฐกิจ อยู่ที่อันดับ 16 ดีขึ้น 18 อันดับ (ปี 2565 อันดับ 34)
2.) ประสิทธิภาพภาครัฐ อยู่ที่อันดับ 24 ดีขึ้น 7 อันดับ (ปี 2565 อันดับ 31)
3.) ประสิทธิภาพภาคธุรกิจ อยู่ที่อันดับ 23 ดีขึ้น 7 อันดับ (ปี 2565 อันดับ 30)
4.) โครงสร้างพื้นฐาน อยู่ที่อันดับ 43 ดีขึ้น 1 อันดับ (ปี 2565 อันดับ 44)
.
ในปีนี้ IMD ได้จัดอันดับขีดความสามารถในการแข่งขันของ 64 เขตเศรษฐกิจทั่วโลก โดยในภาพรวม ประเทศไทยมีอันดับดีขึ้นทั้งหมดจากผลการจัดอันดับปัจจัยหลักทั้ง 4 กลุ่ม แต่มีปัจจัยย่อยด้านการศึกษา สุขภาพและสิ่งแวดล้อม และวิทยาศาสตร์ ที่อันดับลดลง
.
ซึ่งผลการจัดอันดับนี้ จะเห็นได้ว่าประเทศไทยมีพัฒนาการที่ดีทาง “สมรรถนะทางเศรษฐกิจ” อันดับขยับขึ้นถึง 18 อันดับ ซึ่งเป็นอันดับที่ดีที่สุดในช่วง 3 ปีที่ผ่านมา คาดว่าสาเหตุหลักมาจากปัจจัยย่อยทุกด้านทั้งด้านเศรษฐกิจในประเทศ การค้าระหว่างประเทศ การลงทุน การจ้างงาน และระดับราคามีอันดับดีขึ้น จึงส่งผลให้อันดับทางด้านสมรรถนะทางเศรษฐกิจของประเทศไทยดีขึ้นอย่างมีนัยสําคัญ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า ต้อนรับเจ้าหน้าที่จาก Maldives Port Limited (MPL) ในโอกาสเข้ารับการฝึกอบรมหลักสูตรนำร่อง และหลักสูตรการควบคุมการจราจรทางน้ำ
วันพุธที่ 21 มิถุนายน 2566
กรมเจ้าท่า ต้อนรับเจ้าหน้าที่จาก Maldives Port Limited (MPL) ในโอกาสเข้ารับการฝึกอบรมหลักสูตรนําร่อง และหลักสูตรการควบคุมการจราจรทางน้ํา
...
กรมเจ้าท่าต้อนรับเจ้าหน้าที่จาก Maldives Port Limited (MPL) ในโอกาสเข้ารับการฝึกอบรมหลักสูตรนําร่อง และหลักสูตรการควบคุมการจราจรทางน้ํา
นายสุรชัย บุรพานนทชัย ผู้อํานวยการสํานักแผนงาน กรมเจ้าท่า (จท.) ต้อนรับเจ้าหน้าที่จาก Maldives Ports Limited (MPL) ในโอกาสเข้ารับการฝึกอบรมหลักสูตรนําร่อง (Pilotage Training Course) และหลักสูตรการควบคุมการจราจรทางน้ํา (VTS Training Course) เมื่อวันที่ 19 มิถุนายน 2566
MPL เป็นหน่วยงานของรัฐที่มีหน้าที่ดูแลท่าเรือ รวมทั้งอํานวยความสะดวกและดูแลความปลอดภัยด้านการขนส่งทางทะเลของสาธารณรัฐมัลดีฟส์ ได้ประสานงานกับสํานักนําร่อง และศูนย์ควบคุมการจราจรและความปลอดภัยทางทะเล จท. เพื่อส่งเจ้าหน้าที่นําร่อง จํานวน 2 คน และเจ้าหน้าที่ควบคุมการจราจรทางน้ํา จํานวน 4 คน เข้ารับการอบรมหลักสูตรนําร่อง (Pilotage Training Course) และหลักสูตรการควบคุมการจราจรทางน้ํา (VTS Training Course) ระหว่างวันที่ 17 - 25 มิถุนายน 2566 ณ ท่าเรือกรุงเทพ และท่าเรือแหลมฉบัง จังหวัดชลบุรี
ทั้งนี้ ระบบนําร่องของประเทศไทยมีความเป็นมาตรฐานและเป็นที่ยอมรับในระดับสากล โดยสํานักนําร่องได้เข้าร่วมเป็นสมาชิกสมาคมนําร่องสากลและสมาคมนําร่องเอเชียแปซิฟิก การฝึกอบรม การออกใบอนุญาตผู้นําร่อง และการบริการนําร่องเป็นไปตามข้อกําหนดของ IMO Assembly Resolution 960 (23) ท่าเรือของประเทศไทยเป็นท่าเรือหลักของสายการเดินเรือที่มีเรือขนาดใหญ่ที่สุดในโลกนําร่องเข้ามาในท่าเรือทุกสัปดาห์ทั้งเรือบรรทุกสินค้าขนาดใหญ่พิเศษ (ULCV) เรือบรรทุกน้ํามันขนาดใหญ่ (VLCC) และเรือ Q-MAX โดยประเทศไทยได้เริ่มจัดทําและใช้ระบบควบคุมการจราจรทางน้ํา (Vessel Traffic Service : VTS) เพื่อควบคุมดูแลการจราจรทางน้ําบริเวณอ่าวไทยตอนบน เมื่อ พ.ศ. 2555 พร้อมทั้งจัดตั้งศูนย์ควบคุม จํานวน 2 แห่ง เพื่อดูแลการจราจรทางน้ําบริเวณภาคตะวันออก อ่าวไทยตอนล่าง และทะเลอันดามันตลอด 24 ชั่วโมง โดยเจ้าหน้าที่ที่ได้รับการฝึกอบรมตามหลักสูตรของสมาคมประภาคารระหว่างประเทศ (International Association of Lighthouse Authority : IALA)
รัฐบาลไทย-ข่าวทำเนียบรัฐบาล-“ทิพานัน” อัปเดตผลงาน “พลเอกประยุทธ์” พัฒนาความเจริญสู่คนไทย โครงการรถไฟฟ้าสายสีชมพู คืบหน้ากว่า 96.73 % คาดทยอยเปิดให้ประชาชนใช้บริการได้พ.ย.นี้
วันพุธที่ 21 มิถุนายน 2566
21/06/2566
“ทิพานัน” อัปเดตผลงาน “พลเอกประยุทธ์” พัฒนาความเจริญสู่คนไทย โครงการรถไฟฟ้าสายสีชมพู คืบหน้ากว่า 96.73 % คาดทยอยเปิดให้ประชาชนใช้บริการได้พ.ย.นี้
“ทิพานัน” อัปเดตผลงาน “พลเอกประยุทธ์” พัฒนาความเจริญสู่คนไทย โครงการรถไฟฟ้าสายสีชมพู คืบหน้ากว่า 96.73 % คาดทยอยเปิดให้ประชาชนใช้บริการได้พ.ย.นี้
วันที่ 21 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้เร่งขับเคลื่อนโครงสร้างพื้นฐานด้านคมนาคมมีความคืบหน้าเป็นอย่างดีหลายโครงการ โดยหนึ่งในนั้นคือโครงการรถไฟฟ้าสายสีชมพูช่วงแคราย – มีนบุรี ซึ่งเป็นอีกหนึ่งเส้นทางหลักที่เชื่อมจากศูนย์ราชการนนทบุรี – มีนบุรี ระยะทางกว่า 34.5 กิโลเมตร มีจํานวน 30 สถานีหลัก และอีก2 สถานีต่อขยาย สามารถเชื่อมต่อรถไฟฟ้าเปลี่ยนสายได้ถึง 4 สายเลยทีเดียว ได้แก่ สถานีศูนย์ราชการนนทบุรี เชื่อมต่อกับรถไฟฟ้าสายฉลองรัชธรรม (สายสีม่วง) ช่วงบางใหญ่-บางซื่อ สถานีหลักสี่ เชื่อมต่อกับโครงการระบบรถไฟชานเมืองสายสีแดง ช่วงบางซื่อ-รังสิต สถานีวัดพระศรีมหาธาตุ เชื่อมต่อกับโครงการรถไฟฟ้าสายสีเขียว ช่วงหมอชิต-สะพานใหม่-คูคต และสถานีมีนบุรี สามารถเชื่อมต่อกับโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี ขณะนี้อยู่ระหว่างเร่งรัดงานก่อสร้างใกล้เสร็จสมบูรณ์แล้ว โดยมีข้อมูลความก้าวหน้าของโครงการในเดือนพฤษภาคม 2566 มีความก้าวหน้ารวม 96.73 % แยกเป็นงานโยธาดําเนินการไปแล้ว 96.57 % งานระบบรถไฟฟ้า 96.88 % คาดว่าจะสามารถทยอยเปิดให้ประชาชนใช้บริการได้ในช่วงเดือน พฤศจิกายนนี้
น.ส.ทิพานัน กล่าวว่า สําหรับ ส่วนต่อขยายช่วงสถานีศรีรัช-เมืองทองธานี มีความก้าวหน้ารวม 22.89 % แยกเป็นงานโยธา 27.77 % และงานระบบรถไฟฟ้า 13.23% ซึ่งจะช่วยอํานวยความสะดวกของผู้โดยสารที่ต้องการเดินทางเข้าเมืองทองธานี ซึ่งเป็นชุมชนขนาดใหญ่ย่านสําคัญของกรุงเทพมหานคร เป็นศูนย์การประชุม แสดงสินค้า คอนเสิร์ตต่างๆ ซึ่งในช่วงที่มีงานมีคนเดินทางเข้าพื้นที่ปีละกว่า 20 ล้านคน
“เมื่อก่อสร้างแล้วเสร็จ จะช่วยระบายผู้ใช้รถใช้ถนน ลดปัญหาการจราจรติดขัดบนถนนแคราย-มีนบุรีได้ในอนาคต ช่วยให้การเดินทางสะดวก รวดเร็วและปลอดภัย ลดมลภาวะส่งเสริมสภาพแวดล้อมที่ดีขึ้น ยกระดับคุณภาพชีวิต ส่งเสริมระบบเศรษฐกิจให้คล่องตัว ซึ่งเป็นผลงานของพล.อ.ประยุทธ์ได้มุ่งมั่นพัฒนาโครงสร้างพื้นฐานด้านคมนาคมรองรับการพัฒนาประเทศอย่างยั่งยืน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รปอ.เอกภัทร เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดำเนินไปทอดพระเนตรการแสดงดนตรีคลาสสิก
วันพุธที่ 21 มิถุนายน 2566
21/06/2566
รปอ.เอกภัทร เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงดนตรีคลาสสิก
การแสดงดนตรีคลาสสิก "Lumiere de I' Arc en Ciel" น้อมรําลึกในพระกรุณาธิคุณ วาระครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
รปอ.เอกภัทร เข้าเฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงดนตรีคลาสสิก "Lumiere de I' Arc en Ciel" น้อมรําลึกในพระกรุณาธิคุณ วาระครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
วันที่ 19 มิถุนายน 2566 เวลา 20.00 น. นายเอกภัทร วังสุวรรณ รองปลัดกระทรวงอุตสาหกรรม เข้าเฝ้ารับเสด็จ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระราชดําเนินไปทอดพระเนตรการแสดงดนตรีคลาสสิก "Lumiere de I' Arc en Ciel" น้อมรําลึกในพระกรุณาธิคุณ วาระครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ณ หอประชุมใหญ่ ศูนย์วัฒนธรรมแห่งประเทศไทย
การนี้พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทอดพระเนตรนิทรรศการน้อมรําลึกในพระกรุณาคุณสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ที่ทรงเป็น นักปราชญ์ผู้รอบรู้ประวัติศาสตร์ศิลปะวัฒนธรรมและโบราณคดี ทรงให้ความสําคัญของศิลปะวัฒนะธรรมโบราณคดีประวัติศาสตร์และมรดกโลกอันก่อให้เกิดความรักความหวงแหนและความตระหนักในความเป็นเจ้าของร่วมกัน ทรงส่งเสริมงานแสดงต่างๆ เช่น ดนตรีคลาสสิค ละครอุปรากร ทั้งยังทรงเป็นองค์อุปถัมภ์งานแสดงและวงดนตรีต่าง ๆ เช่น วงดุริยางค์เยาวชนไทย วงซิมโฟนี่ออเครสต้าแห่งจุฬาลงกรณ์มหาวิทยาลัย มูลนิธินาฏยะศาลาหุ่นละครเล็ก เป็นต้น อีกทั้งยังได้เสด็จพระราชดําเนินทอดพระเนตรการแสดงให้การสนับสนุนช่วยเหลือและส่งเสริมนักดนตรีคลาสสิคมาโดยตลอด ดังนั้นองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ได้ประกาศถวายพระเกียรติยกย่องให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเป็นบุคคลสําคัญของโลกด้านการศึกษาเพื่อปวงชน (Education for All) จากพระกรณียกิจนานัปการที่ทรงปฏิบัติ ด้วยพระปณิธานแนวแน่ที่จะสร้างประโยชน์เพื่อประชาชนชาวไทยและสังคมโลก
จากนั้นเสด็จเข้าหอประชุมใหญ่ ศูนย์วัฒนธรรมแห่งประเทศไทย ทอดพระเนตรการแสดงดนตรีคลาสสิกน้อมรําลึกพระกรุณาคุณ วาระครบ 100 ปี วันประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ซึ่งเป็นการแสดงเปียโนของเซอร์สตีเวน ฮัฟ (Sir Stephen Hough) นักเปียโนระดับโลกชาวอังกฤษ แสดงร่วมกับวงรอยัลบางกอกซิมโฟนีออร์เคสตรา โดยมีนายแซนเดอร์ เตเปน (Mr. Sander Teepen) เป็นวาทยกร การแสดงประกอบด้วย ๔ บทเพลง ได้แก่ โอเวอร์เจอร์ - รัสแลน แอนด์ ลุดมิลลา (Overture - Russlan and Ludmilla) ของมิคาอิล กลิงกา (Mikhail Glinka) บทเพลงเปียโน คอนแชร์โต หมายเลข ๒ (Piano Concerto No 2 in C minor, Op.18) ของเซียร์เกย์ รัคมานีนอฟ (Sergei Rachmaninof) บทเพลงเปเลอาส เอ เมลิซองเด (Pelléas et Mélisande, Op. 80) ของกาเบรียล โฟเร (Gabriel Fauré) และบทเพลง ๑๘๑๒ โอเวอร์เจอร์ (1812 Overture, Op. 49) ของปิออตร์ อิลิช ไชคอฟสกี (Piotr Ilyich Tchaikovsky) ในโอกาสนี้ ทรงพระกรุณาโปรดเกล้าโปรดกระหม่อมให้เชิญช่อดอกไม้พระราชทานแก่ผู้แทนนักแสดงด้วย
รัฐบาลไทย-ข่าวทำเนียบรัฐบาล-ทส. ประชุม กก.วล. “รองฯ ประวิตร” เร่งผลักดัน EIA โครงการอ่างเก็บน้ำ รถไฟทางคู่ และการประเมินผลกระทบหลังทำเหมืองแร่ เพื่อการพัฒนาประเทศและทรัพยากรยั่งยืน
วันพุธที่ 21 มิถุนายน 2566
ทส. ประชุม กก.วล. “รองฯ ประวิตร” เร่งผลักดัน EIA โครงการอ่างเก็บน้ํา รถไฟทางคู่ และการประเมินผลกระทบหลังทําเหมืองแร่ เพื่อการพัฒนาประเทศและทรัพยากรยั่งยืน
ทส. ประชุม กก.วล. “รองฯ ประวิตร” เร่งผลักดัน EIA โครงการอ่างเก็บน้ํา รถไฟทางคู่ และการประเมินผลกระทบหลังทําเหมืองแร่ เพื่อการพัฒนาประเทศและทรัพยากรยั่งยืน
ทส. ประชุม กก.วล. “รองฯ ประวิตร” เร่งผลักดัน EIA โครงการอ่างเก็บน้ํา รถไฟทางคู่ และการประเมินผลกระทบหลังทําเหมืองแร่ เพื่อการพัฒนาประเทศและทรัพยากรยั่งยืน
วันที่ 19 มิถุนายน 2566 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ในฐานะรองประธานกรรมการ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม กรรมการและเลขานุการ เข้าร่วมการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 2/2566 โดยมี พลเอก ประวิตร วงษ์สุวรรณ รองนายกรัฐมนตรี เป็นประธานการประชุม และมี ดร.พิรุณ สัยยะสิทธิ์พานิช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ พร้อมด้วยผู้ทรงคุณวุฒิ และหน่วยงานที่เกี่ยวข้อง เข้าร่วมการประชุม ณ ห้องประชุมมูลนิธิอนุรักษ์ป่ารอยต่อ 5 จังหวัด และผ่านระบบการประชุมทางไกล Video Conference
โดยที่ประชุม กก.วล. ครั้งนี้ ได้มีมติที่สําคัญ ได้แก่ การให้ความเห็นชอบรายงาน EIA โครงการอ่างเก็บน้ําแม่คํา จ.เชียงราย เพื่อแก้ไขปัญหาการขาดแคลนน้ําและปัญหาน้ําท่วม และโครงการก่อสร้างรถไฟทางคู่ ช่วงสุราษฎร์ธานี-ชุมทางหาดใหญ่-สงขลา เพื่อเพิ่มขีดความสามารถด้านการขนส่งสินค้าและการท่องเที่ยว โดยกําชับให้ทั้ง 2 โครงการ ต้องดําเนินการตามมาตรการในรายงานฯ อย่างเคร่งครัด พร้อมทั้งรับความเห็นของคณะกรรมการฯ ไปดําเนินการ และนําเสนอต่อคณะรัฐมนตรีตามขั้นตอนต่อไป นอกจากนี้ ยังได้เห็นชอบรายงานการประเมินผลกระทบสิ่งแวดล้อมภายหลังการทําเหมืองแร่ (รายงาน PE) 3 พื้นที่ ใน จ.สระบุรี ได้แก่ บริษัท ปูนซีเมนต์เอเชีย จํากัด (มหาชน) บริษัท ปูนซีเมนต์นครหลวง จํากัด (มหาชน) และ บริษัท ปูนซิเมนต์ไทย จํากัด (มหาชน) เพื่อรองรับการพัฒนาด้านอุตสาหกรรม พร้อมกําชับให้ทั้ง 3 โครงการ ดําเนินการตามมาตรการที่กําหนดไว้ในรายงาน PE อย่างเคร่งครัด และให้กรมป่าไม้ และกรมอุตสาหกรรมพื้นฐานและการเหมืองแร่ ดําเนินการตามอํานาจหน้าที่ และกฎหมายของแต่ละหน่วยงานต่อไป
รัฐบาลไทย-ข่าวทำเนียบรัฐบาล-กรมเจ้าท่า ประชุมรับฟังความคิดเห็นจากผู้มีส่วนเกี่ยวข้อง เพื่อพิจารณาร่างกฎกระทรวงเครื่องหมายถาวรของเรือไทย (ฉบับที่ ...) พ.ศ. ....
วันพุธที่ 21 มิถุนายน 2566
กรมเจ้าท่า ประชุมรับฟังความคิดเห็นจากผู้มีส่วนเกี่ยวข้อง เพื่อพิจารณาร่างกฎกระทรวงเครื่องหมายถาวรของเรือไทย (ฉบับที่ ...) พ.ศ. ....
ร่างกฎกระทรวง กําหนดหลักเกณฑ์ วิธีการ และเงื่อนไขในการขอและการออกใบอนุญาตใช้เรือและการประกันภัยเรือสําหรับโดยสาร (ฉบับที่ ...) พ.ศ. .... และร่างระเบียบกรมเจ้าท่า ว่าด้วยเครื่องหมายและสัญลักษณ์ประจําเรือ พ.ศ. .... (ครั้งที่ 2)
กรมเจ้าท่า ประชุมรับฟังความคิดเห็น จากผู้มีส่วนเกี่ยวข้อง เพื่อพิจารณาร่างกฎกระทรวงเครื่องหมายถาวรของเรือไทย (ฉบับที่ ...) พ.ศ. .... ร่างกฎกระทรวง กําหนดหลักเกณฑ์ วิธีการ และเงื่อนไขในการขอและการออกใบอนุญาตใช้เรือและการประกันภัยเรือสําหรับโดยสาร (ฉบับที่ ...) พ.ศ. .... และร่างระเบียบกรมเจ้าท่า ว่าด้วยเครื่องหมายและสัญลักษณ์ประจําเรือ พ.ศ. .... (ครั้งที่ 2)
เมื่อวันที่ 19 มิถุนายน 2566 เวลา 09.30 น. นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม เป็นประธานการประชุมรับฟังความคิดเห็นจากผู้มีส่วนเกี่ยวข้อง (ครั้งที่ 2) เพื่อพิจารณาร่างกฎกระทรวงเครื่องหมายถาวรของเรือไทย (ฉบับที่ ...) พ.ศ. .... ร่างกฎกระทรวง กําหนดหลักเกณฑ์ วิธีการ และเงื่อนไขในการขอและการออกใบอนุญาตใช้เรือและการประกันภัยเรือสําหรับโดยสาร (ฉบับที่ ...) พ.ศ. .... และร่างระเบียบกรมเจ้าท่า ว่าด้วยเครื่องหมายและสัญลักษณ์ประจําเรือ พ.ศ. .... โดยมีผู้อํานวยการสํานักมาตรฐานทะเบียนเรือ ผู้แทนสํานักมาตรฐานทะเบียนเรือ สํานักกฎหมาย สํานักมาตรฐานเรือสํานักความปลอดภัยและสิ่งแวดล้อมทางน้ํา กองคนประจําเรือ และสํานักนําร่อง เข้าร่วมประชุม และผู้แทนสํานักงานเจ้าท่าภูมิภาคที่ 1 - 7 สํานักงานเจ้าท่าภูมิภาคสาขา ผู้แทนหน่วยงานภายนอก ได้แก่ สมาคมเจ้าของเรือไทย สมาคมเรือไทย สมาคมผู้ประกอบการขนส่งสินค้าทางน้ํา สมาคมสมาพันธ์ชาวประมงพื้นบ้านแห่งประเทศไทย และสมาคมการประมงแห่งประเทศไทย ณ ห้องประชุมสํานักมาตรฐานทะเบียนเรือ ชั้น 3 อาคาร 162 ปี กรมเจ้าท่า และผ่านระบบ VDO Conference (ZOOM)
การประชุมในครั้งนี้เปิดโอกาสให้ผู้มีส่วนเกี่ยวข้องแสดงความคิดเห็นฯ ทําให้การยกร่างกฎหมาย มีประสิทธิภาพ เหมาะสมกับสถานการณ์ปัจจุบัน ที่ประชุมได้เห็นชอบในร่างกฎหมายทั้ง 3 ฉบับ และสํานักมาตรฐานทะเบียนเรือจะดําเนินการเสนอกฎหมายตามขั้นตอนต่อไป ทั้งนี้ กฎกระทรวงและระเบียบที่เสนอจะเป็นประโยชน์ในการกําหนดเครื่องหมายประจําเรือ เพื่อการจําแนกตัวตนของเรือ ทําให้สามารถตรวจสอบย้อนกลับได้ รวมทั้งให้อํานาจเจ้าพนักงานในการกําหนดเงื่อนไขด้านความปลอดภัยและรักษาสิ่งแวดล้อมทางน้ําในใบอนุญาตใช้เรือได้ อันจะเพิ่มประสิทธิภาพการกํากับดูแลความปลอดภัยในกิจการเดินเรือและการขนส่งทางน้ําต่อไป
รัฐบาลไทย-ข่าวทำเนียบรัฐบาล-กรมทางหลวงชนบท บำรุงถนนสาย รย.4036 เฉลิมบูรพาชลทิต จังหวัดจันทบุรี เสร็จสมบูรณ์
วันพุธที่ 21 มิถุนายน 2566
กรมทางหลวงชนบท บํารุงถนนสาย รย.4036 เฉลิมบูรพาชลทิต จังหวัดจันทบุรี เสร็จสมบูรณ์
เพิ่มประสิทธิภาพในการเดินทางและความปลอดภัย พร้อมรักษาสิ่งแวดล้อมและส่งเสริมการท่องเที่ยวในพื้นที่ภาคตะวันออกอย่างยั่งยืน
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการงานบํารุงถนนทางหลวงชนบทสาย รย.4036 เฉลิมบูรพาชลทิต อําเภอนายายอาม จังหวัดจันทบุรี ช่วง กม. ที่ 58+675 - 58+900 เสร็จสมบูรณ์ ใช้งบประมาณ 34.416 ล้านบาท บริเวณดังกล่าวเป็นช่วงทางโค้งจุดเสี่ยง ทช. จึงได้ดําเนินการเปลี่ยนผิวจราจรจากผิวทางลาดยางเป็นผิวทางคอนกรีตเสริมเหล็ก ความกว้าง 8 เมตร เพิ่มความทนทานและขยายไหล่ทางช่วงโค้งขึ้นเนินออกอีก 2 - 4 เมตร เพิ่มความปลอดภัยในการสัญจร รวมทําการป้องกันแนวดินสไลด์ งานติดตั้งตาข่ายกันหินร่วงบนถนน เป็นการรักษาสิ่งแวดล้อมไม่ให้มีผลกระทบต่อพื้นที่ธรรมชาติ เนื่องจากอยู่ในเขตห้ามล่าสัตว์ป่าอ่าวคุ้งกระเบน นอกจากนี้ ผิวทางได้ทําแถบสีแดงวัสดุเคลือบผิวจราจรเพื่อต้านทานการลื่นไถล ตีเส้นจราจร ติดตั้งราวกันอันตรายและหมุดลูกแก้ว 360 องศา ไฟกะพริบแสงอาทิตย์ เพื่อเพิ่มประสิทธิภาพในการเดินทาง ป้องกันการเกิดอุบัติเหตุบริเวณจุดเสี่ยง ให้ประชาชนและนักท่องเที่ยวสามารถเดินทางได้อย่างสะดวกปลอดภัยมากยิ่งขึ้น และส่งเสริมการท่องเที่ยวในพื้นที่ภาคตะวันออกได้อีกทางหนึ่งด้วย
รัฐบาลไทย-ข่าวทำเนียบรัฐบาล-ไทย – อินโดนีเซีย แลกเปลี่ยนแนวทางการพัฒนาภาคเกษตร พร้อมกระชับความสัมพันธ์ส่งเสริมความร่วมมือด้านการเกษตรและความมั่นคงด้านอาหารร่วมกัน
วันพุธที่ 21 มิถุนายน 2566
ไทย – อินโดนีเซีย แลกเปลี่ยนแนวทางการพัฒนาภาคเกษตร พร้อมกระชับความสัมพันธ์ส่งเสริมความร่วมมือด้านการเกษตรและความมั่นคงด้านอาหารร่วมกัน
ไทย – อินโดนีเซีย แลกเปลี่ยนแนวทางการพัฒนาภาคเกษตร พร้อมกระชับความสัมพันธ์ส่งเสริมความร่วมมือด้านการเกษตรและความมั่นคงด้านอาหารร่วมกัน
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ หารือร่วมกับนายมูฮัมมัด มาดิโอโน่ ทูตพิเศษของประธานาธิบดีแห่งสาธารณรัฐอินโดนีเซีย รับผิดชอบภารกิจด้านการลดปัญหาความยากจนและความร่วมมือด้านความมั่นคงทางอาหาร (Mr. Muhamad Mardiono, President Special Envoy for Poverty Alleviation and Food Security Cooperation) เพื่อแลกเปลี่ยนข้อคิดเห็นและประสบการณ์ด้านการพัฒนาด้านการเกษตรระหว่างกัน ในฐานะที่ไทยและอินโดนีเซีย เป็นประเทศสมาชิกประชาคมเศรษฐกิจอาเซียน โดยมีหน่วยงานที่เกี่ยวข้องเข้าร่วม ประกอบด้วย สํานักงานเศรษฐกิจการเกษตร สํานักการเกษตรต่างประเทศ และองค์การอาหารและเกษตรแห่งสหประชาชาติ ประจําภูมิภาคเอเชียและแปซิฟิก ณ ห้องประชุมกระทรวงเกษตรและสหกรณ์
สําหรับการแลกเปลี่ยนข้อคิดเห็นร่วมกันในครั้งนี้ เพื่อส่งเสริมความร่วมมือด้านการเกษตรและความมั่นคงด้านอาหารระหว่างไทย - อินโดนีเซีย ตลอดจนขยายความร่วมมือด้านการเกษตรและความมั่นคงด้านอาหารร่วมกัน โดยกระทรวงเกษตรฯ ได้รายงานการขับเคลื่อนนโยบายด้านการเกษตรของไทย โดยมี “5 ยุทธศาสตร์” ได้แก่ 1) ยุทธศาสตร์ตลาดนําการผลิต 2) ยุทธศาสตร์เทคโนโลยีเกษตร 4.0 3) ยุทธศาสตร์ “3S” (Safety – Security – Sustainability) 4) ยุทธศาสตร์การบริหารเชิงรุกแบบบูรณาการกับทุกภาคส่วน และ 5) ยุทธศาสตร์เกษตรกรรมยั่งยืนตามแนวศาสตร์พระราชา และได้ให้ความสําคัญในการขับเคลื่อนภาคเกษตรด้วยโมเดลเศรษฐกิจ BCG เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) ซึ่งมีเป้าหมายหลัก คือ “ปรับเปลี่ยนระบบการเกษตรของประเทศไทยสู่ 3 สูง คือ ประสิทธิภาพสูง มาตรฐานสูง และรายได้สูง ทั้งนี้ ผู้แทนสํานักงานเศรษฐกิจการเกษตรได้นําเสนอการดําเนินงานเพื่อให้บรรลุเป้าหมายด้านความมั่นคงทางอาหาร และผู้แทนสํานักการเกษตรต่างประเทศได้นําเสนอการดําเนินงานของกระทรวงเกษตรฯ ร่วมกับภาคีเครือข่ายนานาชาติเพื่อร่วมพลิกโฉมระบบเกษตรและอาหารที่ยั่งยืน นอกจากนี้ ไทยและอินโดนีเซียยังเห็นพ้องร่วมกันในการขับเคลื่อนด้านการเกษตรเพื่อสร้างความมั่นคงทางอาหารร่วมกันในระดับนโยบายเพื่อนําไปสู่การปฏิบัติ ซึ่งฝ่ายไทยยินดีแลกเปลี่ยนการดําเนินการร่วมกับฝ่ายอินโดนีเซีย ทั้งด้านพืช ประมง ปศุสัตว์ รวมถึงการแก้ไขปัญหาการเปลี่ยนแปลงสภาพภูมิอากาศ เพื่อสอดคล้องนโยบาย BGC โมเดลของรัฐบาลไทย
สําหรับสินค้าเกษตรกรรมและสินค้าอุตสาหกรรมเกษตรส่งออกของไทยไปยังอินโดนีเซีย ปี 2566 (ม.ค. - มี.ค.66) 5 อันดับแรก ได้แก่ 1) น้ําตาลทราย 17,939.99 ล้านบาท 2) ข้าว 4,170.23 ล้านบาท 3) ผลิตภัณฑ์มันสําปะหลัง 872.83 ล้านบาท 4) อาหารสัตว์เลี้ยง 666.07 ล้านบาท และ 5) ผลิตภัณฑ์ข้าวสาลีและอาหารสําเร็จรูปอื่น ๆ 547.67 ล้านบาท ในส่วนของสถิติการค้าภาพรวมและการค้าสินค้าเกษตร ไทย-อินโดนีเซีย ปี 2565 มีมูลค่าการค้าสินค้าเกษตรรวม 91,086 ล้านบาท ดังนี้ ไทยส่งออก 63,081 ล้านบาท ไทยนําเข้า 28,005 ล้านบาท (ไทยได้ดุล 35,076 ล้านบาท)
รัฐบาลไทย-ข่าวทำเนียบรัฐบาล-ร่วมการประชุมคณะกรรมการน้ำตาลทราย ครั้งที่ 5/2566
วันพุธที่ 21 มิถุนายน 2566
ร่วมการประชุมคณะกรรมการน้ําตาลทราย ครั้งที่ 5/2566
กระทรวงเกษตรและสหกรณ์ ร่วมการประชุมคณะกรรมการน้ําตาลทราย ครั้งที่ 5/2566
วันพุธที่ 21 มิถุนายน พ.ศ. 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ําตาลทราย ครั้งที่ 5/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม 1601 ชั้น 16 กรมการค้าต่างประเทศ กระทรวงพาณิชย์ สนามบินน้ํา โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุมฯ
ที่ประชุมร่วมกันหารือและพิจารณาในประเด็น 1) ขอเพิ่มชนิดสินค้าเพื่อผลิตสินค้าส่งออก ปี 2566 2) ขอเพิ่มสิทธิซื้อน้ําตาลทรายเพื่อผลิตสินค้าส่งออก ปี 2566 3) ขอปรับลดสิทธิซื้อน้ําตาลทรายเพื่อผลิตสินค้าส่งออก ปี 2566 4) ผลการใช้สิทธิซื้อน้ําตาลทรายเพื่อผลิตสินค้าส่งออก ปี 2565 และ 5) กําหนดการโครงการติดตามสถานการณ์น้ําตาลทราย อุตสาหกรรมต่อเนื่อง และการส่งออกน้ําตาลทราย ปี 2566 (ครั้งที่ 2)
รัฐบาลไทย-ข่าวทำเนียบรัฐบาล-Cabinet approves MOU on bilateral dialogue between Thailand and Kosovo
วันพุธที่ 21 มิถุนายน 2566
21/06/2566
Cabinet approves MOU on bilateral dialogue between Thailand and Kosovo
Cabinet approves MOU on bilateral dialogue between Thailand
and Kosovo
June 20, 2023, Deputy Government Spokesperson Ratchada Thanadirek disclosed the cabinet’s
approval of the Memorandum of Understanding (MOU) on bilateral dialogue between Ministry of
Foreign affairs of the Kingdom of Thailand and Ministry of Foreign Affairs and Diaspora of the
Republic of Kosovo, which will be signed during the visit to Thailand of Deputy Minister of
Foreign Affairs and Diaspora of the Republic of Kosovo Kreshnik Ahmeti during June 22-24,
2023.
The MOU will be the first concrete mechanism for bilateral dialogue and cooperation between
Ministry of Foreign affairs of the Kingdom of Thailand and Ministry of Foreign Affairs and
Diaspora of the Republic of Kosovo, and is aimed at strengthening relations and cooperation
between the two countries, especially in the areas which the two parties agreed upon, i.e.,
political, economic, and consular cooperation, culture, tourism, science and technology, and
regional and international cooperation. Under the MOU, Thailand and Kosovo shall adhere to the
following principles: 1) mutual respect for state sovereignty and sovereign equality; 2) non-
interference in each other&#39;s internal affairs; and 3) assistance in the areas mutually agreed
upon. The two countries shall take turn to host a meeting once every two years or on a date
mutually agreed upon. The MOU is not legally binding and does not create any legal rights or
obligations to the incoming cabinet. Substance of the MOU is neither a treaty under
international law nor a treaty under Section 178 of the Constitution of the Kingdom of Thailand.
According to the Deputy Government Spokesperson, Kosovo is Thailand’s potential export
market, as it is a newly-emerged European country that remains dependent on the import of
goods, such as food, livestock, petroleum, chemicals, machineries, ores, textiles, ceramic and
glasses, and electrical devices. In 2022, total trade value between the two countries is recorded
at US$12,868,581, an increase of 57.68% from 2021, with Kosovo’s import of Thai products
worth US$12,654,501. Major products exported to Kosovo include: 1) frozen duck meat, 2)
canned tuna, 3) paper, 4) chilled duck meat, 5) air conditioner parts, 6) air conditioner, 7) silver
jewelries, 8) computer, 9) plant seeds, and 10) synthetic fibers.
รัฐบาลไทย-ข่าวทำเนียบรัฐบาล-​รมว.สุชาติ เตรียมบินเกาหลี ขยายตลาด วีซ่า E8 “เกษตรตามฤดูกาล”
วันพุธที่ 21 มิถุนายน 2566
21/06/2566
​รมว.สุชาติ เตรียมบินเกาหลี ขยายตลาด วีซ่า E8 “เกษตรตามฤดูกาล”
กระทรวงแรงงาน เปิดตลาดแรงงานภาคเกษตรเกาหลีใต้ เตรียมลงนาม MOU สัปดาห์หน้า เผยเป็นโอกาสแรงงานภาคเกษตร ไปง่ายขึ้น ไม่ต้องสอบภาษาเกาหลี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ฝ่ายไทยโดยกระทรวงแรงงาน มีกําหนดเยือนสาธารณรัฐเกาหลี เพื่อลงนามในบันทึกความเข้าใจด้านการจัดส่งแรงงานภาคเกษตรตามฤดูกาล ร่วมกับเมืองท้องถิ่นของสาธารณรัฐเกาหลี ระหว่างวันที่ 26 – 28 มิถุนายน 2566 ซึ่งถือเป็นข่าวดีของแรงงานภาคเกษตรชาวไทยที่รอคอยไปมาตลอด เนื่องจากเป็นการไปทํางานระยะสั้น และไม่ต้องทดสอบทักษะด้านภาษา ทําให้แรงงานไทยมีโอกาสไปทํางานเกาหลีใต้ได้มากขึ้น ช่วยลดปัญหาการว่างงานในประเทศ และยังช่วยลดการลักลอบเข้าไปทํางานที่เกาหลีใต้อย่างผิดกฎหมาย โดยคุณสมบัติเบื้องต้น ต้องมีสัญชาติไทย อายุระหว่าง 25 - 45 ปี และมีการขึ้นทะเบียนเป็นเกษตรกรหรือมีประสบการณ์งานเกษตร 1 ปีขึ้นไป
“พล.อ.ประยุทธ์ จันทร์โอชา นายกรัฐมนตรี มีนโยบายให้กระทรวงแรงงานหาแนวทางขยายตลาดแรงงานในต่างประเทศให้มากขึ้น เพื่อสร้างโอกาสการมีงานทํา มีรายได้ และคุณภาพชีวิตที่ดีให้กับแรงงานไทย ซึ่งเกาหลีใต้นับเป็นตลาดแรงงานที่มีศักยภาพและเป็นตลาดที่น่าสนใจ เนื่องจากแรงงานต่างชาติได้รับความคุ้มครองตามกฎหมายเทียบเท่าคนในชาติ และมีอัตราค่าจ้างแรงงานค่อนข้างสูง กระทรวงแรงงานจึงมีการแลกเปลี่ยนข้อมูลและหารือร่วมกับทางการเกาหลีใต้เพื่อขยายตลาดแรงงานมาโดยตลอด โดยก่อนหน้านี้ประสบความสําเร็จในการเปิดตลาดแรงงานกับสมาคมอู่ต่อเรือของสาธารณรัฐเกาหลี ที่จัดส่งแรงงานไทยไปทํางานด้วย วีซ่า E -7 (วีซ่าทักษะฝืมือ) โดยบริษัทจัดหางานฯ ภาคเอกชน ต่อเนื่องมาจนถึงการลงนาม MOU ประเภทงานเกษตรตามฤดูกาล วีซ่า E – 8 ที่กําลังจะเกิดขึ้นในสัปดาห์หน้า” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ทางการไทยได้ร่วมกับทางการเกาหลีใต้กําหนดให้องค์กรปกครองส่วนท้องถิ่นของสาธารณรัฐเกาหลี จํานวน 1 อําเภอ เป็นอําเภอนําร่องที่จะลงนามในบันทึกข้อตกลงจัดส่งแรงงานภาคเกษตรตามฤดูกาล (วีซ่า E-8) ซึ่งทางการเกาหลีใต้ระบุอย่างชัดเจนให้กรมการจัดหางาน เป็นหน่วยงานจัดส่งแรงงาน ทําหน้าที่รับสมัคร คัดเลือก และจัดส่งแรงงานตามฤดูกาล โดยห้ามบริษัทจัดหางานเข้าแทรกแซงและทําสัญญาซ้อนกับแรงงานและด้วยข้อตกลงนี้เป็นในลักษณะจัดส่งคนไทยไปทํางานต่างประเทศโดยรัฐ กรมการจัดหางานจะไม่คิดค่าบริการใด ๆ นอกเหนือจากค่าใช้จ่ายจัดส่งแรงงานขั้นพื้นฐาน
"กรมการจัดหางานจะแจ้งรายละเอียดและเงื่อนไขการรับสมัครแรงงานไทยไปทํางานภาคเกษตรที่สาธารณรัฐเกาหลี หลังจากมีการลงนาม MOU ร่วมกับทางการเกาหลีใต้ ซึ่งขณะนี้กําหนดวันลงนามชัดเจนแล้วเป็นวันที่ 26 มิถุนายน 2566 ขอให้แรงงานไทยรอฟังข่าวดีจากกรมฯได้เลย” อธิบดีกรมการจัดหางาน กล่าว
ทั้งนี้ ผู้ที่สนใจสามารถติดตามข่าวสารจากกรมการจัดหางานได้ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปลัดฯ จตุพร รับฟังข้อเสนอการจัดการพื้นที่อุทยานฯ จากเจ้าหน้าที่ พร้อมแนะแนวทางการทำงานภายใต้กฎหมายใหม่ ต้องได้ประโยชน์ทั้งประชาชนและการดูแลป่า
วันพุธที่ 21 มิถุนายน 2566
ปลัดฯ จตุพร รับฟังข้อเสนอการจัดการพื้นที่อุทยานฯ จากเจ้าหน้าที่ พร้อมแนะแนวทางการทํางานภายใต้กฎหมายใหม่ ต้องได้ประโยชน์ทั้งประชาชนและการดูแลป่า
ปลัดฯ จตุพร รับฟังข้อเสนอการจัดการพื้นที่อุทยานฯ จากเจ้าหน้าที่ พร้อมแนะแนวทางการทํางานภายใต้กฎหมายใหม่ ต้องได้ประโยชน์ทั้งประชาชนและการดูแลป่า
ปลัดฯ จตุพร รับฟังข้อเสนอการจัดการพื้นที่อุทยานฯ จากเจ้าหน้าที่ พร้อมแนะแนวทางการทํางานภายใต้กฎหมายใหม่ ต้องได้ประโยชน์ทั้งประชาชนและการดูแลป่า
วันที่ 20 มิถุนายน 2566 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดโครงการประชุมเชิงปฏิบัติการเพื่อขับเคลื่อนการบริหารจัดการอุทยานแห่งชาติ เพื่อให้เป็นไปตามบทบัญญัติมาตรา 22 มาตรา 23 มาตรา 33 มาตรา 64 และมาตรา 65 แห่งพระราชบัญญัติอุทยานแห่งชาติ พ.ศ. 2562 รุ่นที่ 4 ระหว่างวันที่ 19 - 20 มิถุนายน 2566 ให้แก่ผู้อํานวยการสํานักบริหารพื้นที่อนุรักษ์ หัวหน้าอุทยานแห่งชาติ และเจ้าหน้าที่ผู้ปฏิบัติงานในพื้นที่อุทยานแห่งชาติกว่า 300 คน โดยมี นายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช กล่าวรายงาน ณ โรงแรมรามาการ์เด้น กรุงเทพมหานคร เพื่อขับเคลื่อนการบริหารจัดการอุทยานแห่งชาติ พร้อมทั้งแลกเปลี่ยนเรียนรู้ รับทราบปัญหา อุปสรรค รวมถึงซักซ้อมแนวทางการดําเนินงานตามบทบัญญัติมาตราที่เกี่ยวข้องได้อย่างถูกต้อง เพื่อประโยชน์แก่ประชาชนและผู้ปฏิบัติงาน
นายจตุพร กล่าวว่า การประชุมเชิงปฏิบัติการฯ ในครั้งนี้ จะเป็นแนวทางการขับเคลื่อนการบริหารจัดการอุทยานแห่งชาติ เพื่อให้เป็นไปตามบทบัญญัติมาตรา 22 มาตรา 23 มาตรา 33 มาตรา 64 และมาตรา 65 แห่งพระราชบัญญัติอุทยานแห่งชาติ พ.ศ. 2562 และอนุบัญญัติที่เกี่ยวข้อง โดยเฉพาะพื้นที่ใจกลางอุทยานแห่งชาติที่เป็นพื้นที่อนุรักษ์ที่สําคัญ หรือ พื้นที่ไข่แดง และมีประชาชนเข้าไปอยู่อาศัย จําเป็นต้องมีแนวทางหรือคู่มือการอนุญาตเข้าใช้ประโยชน์พื้นที่ที่เหมาะสมให้กับเจ้าหน้าที่ เพื่อให้สามารถปฏิบัติหน้าที่ได้อย่างสะดวกรวดเร็ว ลดการใช้ดุลยพินิจส่วนบุคคล และสามารถปฏิบัติงานให้เป็นไปในทิศทางเดียวกัน เนื่องจากในพื้นที่อุทยานแห่งชาตินอกจากป่าไม้แล้ว ยังมีทั้งพืชป่า สัตว์ป่า และแหล่งต้นน้ําลําธาร ที่ต้องคํานึงถึง ซึ่งในการปฏิบัติหน้าที่ นอกจากจะต้องยึดกฎหมายหลักและกฎหมายรองเป็นหลักสําคัญในการปฏิบัติงานแล้ว ยังต้องอาศัยความร่วมมือจากท้องถิ่น ท้องที่ และพี่น้องประชาชนในพื้นที่ในการมีส่วนร่วมดูแลปกป้องเป็นหูเป็นตาร่วมกับเจ้าหน้าที่อุทยานฯ เป็นสําคัญอีกด้วย และสิ่งสําคัญที่สุด คือ การสร้างความรับรู้ความเข้าใจให้แก่พี่น้องประชาชน เพื่อให้สามารถใช้ประโยชน์ในพื้นที่อนุรักษ์ได้ภายใต้เงื่อนไขที่กําหนดไว้ ควบคู่กับการฟื้นฟูพื้นที่ป่าและการเพิ่มพื้นที่สีเขียวได้อย่างยั่งยืน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนสตาร์ทอัพไทย จนเห็นผลจากการจัดอันดับดัชนีระบบนิเวศทางสตาร์ทอัพโลกประจำปี 2566 ไทยที่ 4 อาเซียน และขยับสูงขึ้นกว่าปีก่อนเป็นอันดับที่ 52 ของโลก
วันพุธที่ 21 มิถุนายน 2566
21/06/2566
โฆษกรัฐบาลเผย นายกฯ สนับสนุนสตาร์ทอัพไทย จนเห็นผลจากการจัดอันดับดัชนีระบบนิเวศทางสตาร์ทอัพโลกประจําปี 2566 ไทยที่ 4 อาเซียน และขยับสูงขึ้นกว่าปีก่อนเป็นอันดับที่ 52 ของโลก
โฆษกรัฐบาลเผย นายกฯ สนับสนุนสตาร์ทอัพไทย จนเห็นผลจากการจัดอันดับดัชนีระบบนิเวศทางสตาร์ทอัพโลกประจําปี 2566 ไทยที่ 4 อาเซียน และขยับสูงขึ้นกว่าปีก่อนเป็นอันดับที่ 52 ของโลก
วันนี้ (21 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยได้รับการจัดอันดับดัชนีระบบนิเวศทางสตาร์ทอัพโลกประจําปี 2566 (Global Startup Ecosystem Index 2023) อยู่ในอันดับ 52 ของโลก อันดับที่ 4 ของอาเซียน โดยผลการจัดอันดับขยับขึ้นสูงกว่าปี 2565
โฆษกประจําสํานักนายกรัฐมนตรีกล่าวว่า เว็บไซต์ StartupBlink ศูนย์กลางข้อมูลด้านระบบนิเวศสตาร์ทอัพทั่วโลก ได้จัดอันดับ 100 ประเทศ และ 1,000 เมือง ที่มีระบบนิเวศทางสตาร์ทอัพที่ดีที่สุดของโลกตั้งแต่ปี 2560 โดยผลการจัดอันดับ Global Startup Ecosystem Index 2023 ในปีนี้ประเทศไทยได้ลําดับที่ 52 ของประเทศที่มีระบบนิเวศทางสตาร์ทอัพที่ดีที่สุดในโลก ซึ่งสูงกว่าปีที่แล้ว 1 อันดับ ถือเป็นอันดับ 4 ของอาเซียน รองจากสิงคโปร์ (อันดับ 6) อินโดนีเซีย (อันดับ 41) และมาเลเซีย (อันดับ 43)
ในส่วนของการจัดอันดับ 1,000 เมือง ที่มีระบบนิเวศสตาร์ทอัพที่ดีที่สุดในโลก กรุงเทพฯ สามารถขยับขึ้นมาจากปีก่อนถึง 25 อันดับ มาเป็นอันดับที่ 74 ของโลก และเมื่อเทียบระหว่างเมืองในอาเซียน ในการจัดลําดับเฉพาะเมืองในเอเชีย กรุงเทพเป็นลําดับที่ 3 รองจากสิงคโปร์ (อันดับ 20) จาการ์ตา (อันดับ 29) โดยสามารถรักษาปัจจัยด้านอุตสาหกรรมการขนส่งที่อันดับที่ 43 ของโลกไว้ได้ นอกจากนี้ ยังมีอีก 3 จังหวัดของไทยที่ติดอันดับด้วย ได้แก่ เชียงใหม่ (อันดับ 591) ภูเก็ต (อันดับ 640) และพัทยา (อันดับที่ 849)
ทั้งนี้ StartupBlink ระบุว่า ประเทศไทยได้พัฒนาเศรษฐกิจมากขึ้นตลอด 40 ปี ที่ผ่านมา ผ่านการปฏิรูป รวมทั้งสร้างนวัตกรรมทางเศรษฐกิจและสังคมอย่างต่อเนื่อง โดยไทยไม่เพียงดึงดูดนักท่องเที่ยวเท่านั้น แต่ยังสามารถดึงดูดกลุ่ม Digital Nomad เข้ามาด้วย โดยเฉพาะในเชียงใหม่ และกรุงเทพฯ นอกจากนี้ การระบาดของโรคโควิด-19 ทําให้ภาครัฐให้ความสนใจกับการพัฒนาระบบนิเวศของสตาร์ทอัพมากขึ้น ในฐานะหัวใจสําคัญของการเจริญเติบโตทางเศรษฐกิจของไทย รวมถึงมีนโยบายดึงดูดต่างชาติให้เข้ามาทําธุรกิจและลงทุนในไทย ผ่านโครงการ Elite Visa Smart Visa และ Long-Term Residents Visa รวมถึงการพัฒนาโครงสร้างพื้นฐานด้านการคมนาคมขนส่ง สามารถดึงดูดและช่วยสร้างระบบนิเวศที่ดีต่อการลงทุนจากต่างชาติได้
“นายกรัฐมนตรียินดีกับความก้าวหน้าอย่างเป็นรูปธรรมของรัฐบาลที่ให้ความสําคัญ ดําเนินการสนับสนุน ช่วยเหลือ ธุรกิจสตาร์ทอัพ และ SMEs มาอย่างต่อเนื่อง มีส่วนช่วยพัฒนาระบบนิเวศและรองรับสตาร์ทอัพ รวมถึงดึงดูดนักลงทุนชาวต่างชาติ ให้สามารถดําเนินการด้านธุรกิจและการลงทุนได้อย่างมีประสิทธิภาพ จนเห็นเป็นความสําเร็จด้วยการจัดอันดับดังกล่าว ทั้งนี้ นายกรัฐมนตรีเชื่อมั่น สั่งการให้หน่วยงานที่เกี่ยวข้องให้การสนับสนุน แสวงหาแนวทางพัฒนาระบบนิเวศให้ทันสมัย และเสริมสร้างศักยภาพในการแข่งขันของสตาร์ทอัพไทยมากยิ่งขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ประชุมคณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่ง ครั้งที่1/2566
วันพุธที่ 21 มิถุนายน 2566
ประชุมคณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่ง ครั้งที่1/2566
รองปลัดฯ ประชุมคณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่ง ครั้งที่1/2566
วันอังคารที่ 20 มิถุนายน เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการจัดการการผลิตและการตลาดกระเทียม หอมแดง หอมหัวใหญ่ และมันฝรั่ง ครั้งที่1/2566 ณ ห้องประชุม 135 กระทรวงเกษตรและสหกรณ์ มีเรื่องสําคัญในที่ประชุมดังนี้ ดังนี้
1) สถานการณ์การผลิตและการตลาดกระเทียม หอมหัวใหญ่ และมันฝรั่ง
2) สถิติการจับกุมการลักลอบนําเข้ากระเทียม หอมหัวใหญ่ และมันฝรั่ง ปี 2566 และการตั้งงบประมาณลักษณะแบบบูรณาการเพื่อป้องกันและแก้ไขปัญหาการลักลอบนําเข้าสินค้าเกษตร
3) ผลการดําเนินงานตามแผนบริหารจัดการการผลิตมันฝรั่งทั้งระบบ
4) การเปิดตลาดสินค้าพืชหัวตามข้อผูกพันองค์การการค้าโลก (WTO) ปี พ.ศ. 2567 – 2569 ได้แก่ กระเทียม เมล็ดพันธุ์หอมหัวใหญ่ หอมหัวใหญ่ หัวพันธุ์มันฝรั่ง มันฝรั่งสดเพื่อแปรรูป และมันฝรั่งสดเพื่อแปรรูป
รัฐบาลไทย-ข่าวทำเนียบรัฐบาล-Budget approved for subsidy to UN’s “Regular Budget” for 2023
วันพุธที่ 21 มิถุนายน 2566
21/06/2566
Budget approved for subsidy to UN’s “Regular Budget” for 2023
Budget approved for subsidy to UN’s “Regular Budget” for 2023
June 20, 2023, Deputy Government Spokesperson Traisuree Taisaranakul disclosed that the
cabinet acknowledged a resolution of the Election Commission (EC), in its meeting dated May
30, 2023, on an approval of budget from the Government’s contingency fund for emergency
(FY2023), for the total amount of 222.95 million Baht, to subsidize United Nations (UN)’s
“Regular Budget” for 2023.
Thailand is a UN member state. Earlier on April 25, 2023, upon approving the budget from the
Government’s contingency fund for emergency for the total amount of 222.95 million Baht to
Ministry of Foreign Affairs to be used as a subsidy to UN’s “Regular Budget” for 2023, the
cabinet instructed that the matter be proceeded according to Section 169(3) of the Constitution
of the Kingdom of Thailand, which prescribes that the outgoing cabinet may give approval to
the expenditure of budget reserved for an emergency only through prior approval of the
Election Commission.
รัฐบาลไทย-ข่าวทำเนียบรัฐบาล-'วราวุธ' มอบนโยบาย นบส.ทส. รุ่น 2 เตรียมพร้อมนักบริหารรุ่นใหม่ ก้าวทันการเปลี่ยนแปลงของโลก หวังเป็นแรงกระเพื่อมด้านนโยบายสิ่งแวดล้อมในทุกมิติสู่ความยั่งยืน
วันพุธที่ 21 มิถุนายน 2566
'วราวุธ' มอบนโยบาย นบส.ทส. รุ่น 2 เตรียมพร้อมนักบริหารรุ่นใหม่ ก้าวทันการเปลี่ยนแปลงของโลก หวังเป็นแรงกระเพื่อมด้านนโยบายสิ่งแวดล้อมในทุกมิติสู่ความยั่งยืน
'วราวุธ' มอบนโยบาย นบส.ทส. รุ่น 2 เตรียมพร้อมนักบริหารรุ่นใหม่ ก้าวทันการเปลี่ยนแปลงของโลก หวังเป็นแรงกระเพื่อมด้านนโยบายสิ่งแวดล้อมในทุกมิติสู่ความยั่งยืน
'วราวุธ' มอบนโยบาย นบส.ทส. รุ่น 2 เตรียมพร้อมนักบริหารรุ่นใหม่ ก้าวทันการเปลี่ยนแปลงของโลก หวังเป็นแรงกระเพื่อมด้านนโยบายสิ่งแวดล้อมในทุกมิติสู่ความยั่งยืน
วันที่ 19 มิถุนายน 2566 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดการฝึกอบรมหลักสูตรนักบริหารระดับสูงกระทรวงทรัพยากรธรรมชาติและสิ่งแวดล้อม (นบส.ทส.) รุ่นที่ 2 ประจําปีงบประมาณ พ.ศ. 2566 พร้อมมอบนโยบายแก่ผู้เข้ารับการฝึกอบรมทั้งจากหน่วยงานภายในและภายนอกกระทรวงฯ รวมจํานวน 40 คน โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงของกระทรวงฯ เข้าร่วมในพิธี ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม เพื่อเตรียมความพร้อมข้าราชการในระดับอํานวยการหรือเทียบเท่าจากทุกหน่วยงานภายใต้สังกัด ทส. และหน่วยราชการภายนอกกระทรวงฯ ให้เป็นนักบริหารระดับสูงที่มีศักยภาพในการบริหารงานท่ามกลางการเปลี่ยนแปลง สามารถนําความรู้ทางด้านทรัพยากรธรรมชาติและสิ่งแวดล้อมไปประยุกต์เป็นนโยบายในการทํางานที่เข้ากับสถานการณ์ของโลก โดยเฉพาะการขับเคลื่อนด้านการเปลี่ยนแปลงสภาพภูมิอากาศ ความหลากหลายทางชีวภาพ และ BCG Model เพื่อนําพาประเทศสู่ความยั่งยืน
รมว.ทส. กล่าวว่า ปัจจุบันทุกวงการต่างให้ความสําคัญกับเรื่องสิ่งแวดล้อม ที่ถึงแม้ว่าจะดูเหมือนเป็นประเด็นเล็ก แต่มีผลกระทบเชื่อมโยงต่อประเด็นปัญหาที่ใหญ่ในระดับโลก อย่างผลกระทบจากการเปลี่ยนแปลงสภาพภูมิอากาศ และการสูญเสียความหลากหลายทางชีวภาพ เรื่องสิ่งแวดล้อมจึงถูกสอดแทรกเข้าไปในทุกภารกิจของทุกหน่วยงาน ทุกกระทรวง เพื่อนําไปสู่ความยั่งยืน และเป็นการสร้างมูลค่าเพิ่มให้กับงานในทุกภารกิจ ดังนั้น การเสริมสร้างบุคลากรให้มีสมรรถนะเพิ่มขึ้นเป็นปัจจัยที่จะสามารถนําพาองค์กรให้มีความก้าวหน้า และต้องอาศัยเครื่องมือในการพัฒนาและสร้างมูลค่าเพิ่มให้กับองค์กร กระทรวงฯ จึงได้เล็งเห็นความสําคัญของการสร้างนักบริหารระดับสูงให้มีศักยภาพการปฏิบัติงานด้านการบริหารท่ามกลางการเปลี่ยนแปลง ส่งเสริมและสร้างเครือข่ายผู้นําที่มุ่งสู่การพัฒนา การแลกเปลี่ยนทัศนคติ มุมมองแนวคิดของผู้บริหารระดับสูง ในประเด็นที่เกี่ยวข้องกับทรัพยากรธรรมชาติและสิ่งแวดล้อม เศรษฐกิจ สังคม ในทุกระดับ เพื่อให้เกิดมุมมองที่หลากหลาย สามารถกําหนดและผลักดันนโยบายทางด้านสิ่งแวดล้อมที่สร้างแรงกระเพื่อมทั้งในแนวราบและแนวดิ่งไปสู่การปฏิบัติได้อย่างเป็นรูปธรรม และสามารถปฏิบัติหน้าที่ในตําแหน่งได้อย่างมีประสิทธิภาพ ก้าวทันภาคเอกชนและสถานการณ์โลกที่มีการเปลี่ยนแปลงตลอดเวลา เพื่อประโยชน์สูงสุดต่อภารกิจของกระทรวงทรัพยากรธรรมชาติและสิ่งแวดล้อมและประชาชนต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมการวิจัยและพัฒนานวัตกรรมชุดตรวจคัดกรองโรคไตแบบพกพาจากแพทย์จุฬาฯ
วันพุธที่ 21 มิถุนายน 2566
​โฆษกรัฐบาลเผย นายกฯ ชื่นชมการวิจัยและพัฒนานวัตกรรมชุดตรวจคัดกรองโรคไตแบบพกพาจากแพทย์จุฬาฯ
พร้อมสนับสนุนสถาบันการศึกษาเข้ามามีส่วนร่วมในการวิจัยด้านวิทยาศาสตร์การแพทย์และสาธารณสุข
วันนี้ (21 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จในการวิจัยพัฒนานวัตกรรมชุดตรวจคัดกรองโรคไตระยะเริ่มต้น แบบพกพา ของภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย ซึ่งร่วมกับเครือข่ายนักวิจัยสถาบันวิจัยระบบสาธารณสุข (สวรส.) และทีมงาน จากทําการวิจัย “โครงการพัฒนาระบบการคัดกรองโรคไตเรื้อรังระยะเริ่มต้นในระดับปฐมภูมิด้วยชุดตรวจ albuminuria”
โฆษกประจําสํานักนายกรัฐมนตรีกล่าวว่า จากสถิติในปี 2564 จากรายงานผู้ป่วยโรงพยาบาลสังกัดกระทรวงสาธารณสุข ระบุว่า ว่า มีผู้ป่วย “โรคไตเรื้อรัง” มากถึง 1,007,251 ราย การวิจัยโครงการฯ ดังกล่าว ได้รับการสนับสนุนทุนวิจัยจาก สวรส. เพื่อประเมินประสิทธิภาพของชุดตรวจคัดกรองโรคไตเรื้อรังในระยะเริ่มต้น และพัฒนาแนวทางการตรวจคัดกรองโรคไตเรื้อรังในรูปแบบเครื่องมือทดสอบ ณ จุดดูแลผู้ป่วย (Point of care testing) ซึ่งประกอบด้วยชุดตรวจคัดกรองโรคไต ระบบบันทึกข้อมูลที่สามารถระบุตัวตนผู้ป่วย การจัดเก็บ ประมวลและรายงานผลแบบอัตโนมัติ รวมทั้งพัฒนานวัตกรรมการตรวจค่าการทํางานของไต และการแสดงแสดงผลค่าการตรวจ สามารถตรวจคัดกรองโรคไตได้ตั้งแต่ในระยะแรก นําไปสู่การวิจัยและการรักษาได้รวดเร็ว ซึ่งจะช่วยให้ประชาชนรู้ค่าอัลบูมิน (Albumin) ที่บ่งบอกถึงการเป็นโรคไตได้ตั้งแต่ระยะเริ่มต้น
ทั้งนี้ ประเทศไทยมีแนวโน้มมีผู้ป่วยโรคไตเรื้อรังเพิ่มมากขึ้น ซึ่งการวิจัยพัฒนารูปแบบนวัตกรรมชุดตรวจคัดกรองโรคไตแบบพกพา จะช่วยยกระดับการเข้าตรวจรักษาทางสุขภาพได้อย่างรวดเร็ว และเพิ่มความมั่นคงในระบบสุขภาพ รวมทั้งเป็นการอํานวยความสะดวกแก่ประชาชนที่อาศัยในพื้นที่ห่างไกล และไม่สะดวกต่อการเดินทางไปรับบริการในโรงพยาบาล อีกทั้งยังสามารถนําชุดตรวจฯ ไปใช้ในภาคสนาม โรงพยาบาลชุมชน หรือโรงพยาบาลส่งเสริมสุขภาพตําบล (รพ.สต.) ที่ขาดแคลนเครื่องมือทางห้องปฏิบัติการได้อย่างสะดวก ทําให้ประชาชนเข้าถึงการตรวจคัดกรองโรคไตได้มากยิ่งขึ้น
“นายกรัฐมนตรีชื่นชมการวิจัยและพัฒนานวัตกรรมด้านสาธารณสุข นับเป็นการสร้างการมีส่วนร่วมของสถาบันการศึกษา พัฒนาองค์ความรู้ทางด้านนวัตกรรมที่มีประสิทธิภาพ และสามารถนํามาใช้ประโยชน์ในการพัฒนาระบบสุขภาพของไทยได้ สอดคล้องกับนโยบายทางสาธารณสุขของรัฐบาลที่มุ่งพัฒนาขีดความสามารถในการวิจัยด้านวิทยาศาสตร์การแพทย์และสาธารณสุข รวมทั้ง เป็นอีกหนึ่งผลงานจากความร่วมมือจากทุกภาคส่วน” นายอนุชาฯ กล่าว
รัฐบาลไทย-ข่าวทำเนียบรัฐบาล-ดีอีเอส เปิดโครงการ "เมืองยั่งยืน 2023”
วันพุธที่ 21 มิถุนายน 2566
ดีอีเอส เปิดโครงการ "เมืองยั่งยืน 2023”
ดีอีเอส เปิดโครงการ "เมืองยั่งยืน 2023”
วันนี้(20มิ.ย.66)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานกล่าวเปิดโครงการ"เมืองยั่งยืน2023"เนื่องจากการขยายตัวของสังคมเมืองUrbanizationเป็นหนึ่งในแนวโน้มและความท้าทายสําคัญMegatrendsในปัจจุบันเมืองต่างๆทั่วโลกประสบปัญหาและความท้าทายมหาศาลเช่นการเปลี่ยนแปลงสภาพอากาศปัญหาเศรษฐกิจและสังคมซึ่งทําให้ภาครัฐภาคเอกชนและภาคประชาชนมีความจําเป็นที่จะต้องแก้ปัญหาและพัฒนาเมืองเพื่อความยั่งยืน ทั้งนี้คําจํากัดความ“ความยั่งยืนของเมือง”คือเมืองที่มีกระบวนการพัฒนาเศรษฐกิจสังคมสิ่งแวดล้อมและด้านอื่นๆจัดโดยสมาคมผู้ใช้ดิจิทัลไทย(DUGA) ณห้องMayfair Ballroom (ชั้น11)โรงแรมเดอะเบอร์เคลีย์ประตูน้ํา
______________